Mock IMO Organization Guidelines

บทความนี้เขียนขึ้นเพื่อเป็นข้อเสนอแนะเบื้องต้นสำหรับผู้วางแผนจัดกิจกรรม Mock IMO ในที่นี้ Mock IMO จะรวมไปถึงตัวข้อสอบ Mock IMO และกิจกรรมค่ายนอกสถานที่หลังการสอบ

อนึ่ง บทความนี้เป็นแนวทางหนึ่งซึ่งผู้เขียนเห็นว่าเป็นตัวอย่างของการจัด Mock IMO และค่ายนอกสถานที่ที่เหมาะสม ซึ่งอาจนำไปใช้เป็นแนวทางหรือไม่ก็ได้ การวางแผนการจัดกิจกรรมจะอยู่ภายใต้ดุลยพินิจของหัวหน้าทีม และอาจารย์ในทีม

Mock IMO เป็นการสอบปลายค่ายผู้แทนฯคณิตศาสตร์โอลิมปิก ซึ่งมีการสอบสองวัน ตามด้วยกิจกรรมค่ายนอกสถานที่สามวันสองคืน โดยปกติแล้วค่ายผู้แทนฯ จะมีค่ายนอกฯสองครั้ง ครั้งที่หนึ่งเพื่อให้ผู้แทนฯได้ฝึกเขียนแสดงวิธีทำ และครั้งที่สองเพื่อให้ผู้แทนฯได้สัมผัสการโคคะแนน และตัดสินผล Mock IMO ค่ายนอกสถานที่หลัง Mock IMO จึงเรียกอย่างย่อว่า ค่ายนอกสอง.

เอกสารนี้เริ่มเขียนเมื่อวันที่ ๘ กรกฎาคม พ.ศ. ๒๕๖๐ หลังจาก Mock IMO 2017

เป้าหมายของ Mock IMO และค่ายนอกสอง
เป้าหมายของ Mock IMO และค่ายนอกสอง พอสังเขป มีดังต่อไปนี้ การสอบ Mock IMO ไม่ใช่การสอบเสี่ยงดวงเพื่อความสนุกสนาน โดยเฉพาะอย่างยิ่งผู้แทนฯ ไม่ควรแข่งกันได้คะแนนน้อยในการสอบ เรื่องนี้เป็นสิ่งที่ผู้จัดควรระมัดระวังอย่างยิ่ง และควรย้ำให้ผู้แทนฯตั้งใจทำข้อสอบ Mock IMO ให้เหมือนการแข่งขันจริง
 * 1) เพื่อให้ผู้แทนฯได้ฝึกเขียนแสดงวิธีทำที่ช่วยให้อาจารย์ในทีมสามารถโคคะแนนได้ง่าย
 * 2) เพื่อให้ผู้แทนฯได้รับประสบการณ์การโคคะแนน
 * 3) เพื่อให้ผู้แทนฯมีความพร้อมไปแข่งขันคณิตศาสตร์โอลิมปิกในสนามจริง

การเลือกข้อสอบ Mock IMO
ข้อสอบ Mock IMO จะมีลักษณะเหมือนข้อสอบ IMO จริง กล่าวคือมีการสอบสองวัน แต่ละวันจะมีข้อสอบสามข้อ และสอบเวลา ๙:๐๐ น. ถึง ๑๓:๓๐ น. ข้อ ๓ และ ข้อ ๖ ควรเลือกให้เป็นข้อที่ยากที่สุดในแต่ละวัน

เพื่อให้เกิดสัมฤทธิผลของการจัดกิจกรรม ข้อสอบ Mock IMO ควรเลือกให้มีข้อที่อาจารย์เห็นว่า สามารถโคได้ยาก (เช่นโจทย์ตระกูลเกม หรือคอมบินาทอริกส์ที่ต้องอธิบายมากๆ) โจทย์เรขาคณิต ควรเลือกข้อที่ดูเหมือนมีกรณีต่างๆหลายกรณีให้ solution ที่แสดงมากรณีเดียว จะสามารถตกเป็นเป้าของการถูกหักคะแนนได้ ทั้งหมดนี้ก็เพื่อให้ผู้แทนฯได้เรียนรู้ว่า ในการสอบแข่งขันจริง พวกเขาควรจะเขียนและให้เหตุผลด้วยความระมัดระวัง รอบคอบ และมีสติ

โดยทั่วไปแล้ว Mock IMO จะนำโจทย์ทั้งหกข้อมาจาก IMO Shortlist ซึ่งเป็นข้อสอบที่เป็นความลับที่หัวหน้าทีมมี ข้อสอบ Mock IMO สามารถเลือกให้ยากกว่าข้อสอบ IMO ทั่วไปได้ เพื่อให้ผู้แทนได้รับมือกับข้อสอบที่อาจยากกว่าความคาดหมายในการสอบ IMO จริง

ตัวอย่างเช่น สมมติ Shortlist ที่หัวหน้าทีมมี มี A1-A8, C1-C8, G1-G8, และ N1-N8. เราอาจเลือกข้อสอบ Mock IMO ดังนี้ (โดยสมมติว่าโจทย์ที่เลือกมาไม่ซ้ำกับ IMO ปีก่อนหน้า)

ตัวอย่างที่ ๑ (เมื่อต้องการข้อสอบที่ง่ายกว่า)

ตัวอย่างที่ ๒ (เมื่อต้องการข้อสอบที่ยากกว่า) อย่างไรก็ตาม ดังที่กล่าวมาแล้วว่า ข้อสอบ Mock IMO ที่ดี ควรเป็นข้อสอบที่โคยาก หรือหักคะแนนได้ง่าย เกณฑ์นี้ควรมีความสำคัญสูงกว่าความยาก ถ้าหากต้องตัดสินใจระหว่างข้อที่ยากแต่โคง่าย กับข้อที่ง่ายแต่โคยาก เพื่อนำมาใช้เป็น Mock IMO ผู้เขียนขอแนะนำให้เลือกข้อที่ง่ายแต่โคยาก

เนื่องจาก Shortlist ข้ออื่นๆ จะถูกนำไปใช้สอบค่ายฟอสซิล จึงควรมีการวางแผนเก็บข้อสอบที่เหมาะแก่การเป็นข้อสอบ Mock IMO ไว้ล่วงหน้าตั้งแต่ในค่ายฟอสซิล

ปฏิทินกิจกรรม
Mock IMO และค่ายนอกสอง ควรจัดในช่วงเวลารวม ๕ วัน

บางปีกิจกรรมวันที่ ๒ และวันที่ ๓ อาจรวมกันเป็นวันเดียว กล่าวคือเมื่อผู้แทนฯสอบวันที่สองเสร็จแล้ว เดินทางไปค่ายนอกสองเลย แต่การจัดเช่นนี้จะทำให้มีเวลาเตรียมตัวโค และเวลาโคลดลง

ก่อนสอบ Mock IMO
อาจารย์ในทีม หรือผู้จัดการทีม ควรอธิบายเป้าหมายและความสำคัญของการสอบ Mock IMO ผู้แทนฯควรเตรียมความพร้อมทำข้อสอบอย่างเต็มที่ เสมือนว่าเป็นการสอบจริงที่ IMO

ก่อนไปค่ายนอกสถานที่ครั้งที่สอง
อธิบายย้ำให้ผู้แทนเข้าใจว่า Mock IMO มีจุดมุ่งหมายอย่างไร ให้ตั้งใจโคเต็มที่ และให้เตรียมความพร้อมรับมือความหวือหวาทางอารมณ์ของตนเองและผู้อื่น

ลักษณะของการโคคะแนนที่ดี
การโคคะแนนเป็นกิจกรรมหลักของค่ายนอกสถานที่ครั้งที่สอง กิจกรรมการโคคะแนนที่มีประสิทธิภาพควรมีลักษณะดังนี้ ข้อ Serious Coordination นั้นมีความสำคัญมาก เพื่อให้ผู้แทนได้เรียนรู้ และเข้าใจว่าการเขียนเพื่อให้โคง่ายนั้นมีความสำคัญมาก ในการสอบ IMO จริงผู้แทนฯไม่สามารถเข้าห้องโคช่วยอาจารย์ได้
 * 1) Serious Coordination. จัดการโคให้ ฝั่งเจ้าภาพมีคนโคสองคนที่โต๊ะโค สำหรับฝั่งนักเรียน ถ้านางสาวละมุดอ่าน solution ของนายเฉาก๊วย ให้ทั้งนางสาวละมุดและนายเฉาก๊วยเข้าโคพร้อมกัน โดยที่นายเฉาก๊วยไม่มีสิทธิพูดช่วยขณะที่นางสาวละมุดโค นอกจากนี้ให้ทั้งคนโคและเจ้าของ solution มีความตั้งใจมุ่งมั่นที่จะเอาคะแนนมาให้ได้ และฝึกการควบคุมอารมณ์เมื่อ coordinators ไม่ให้คะแนนตามที่หวัง
 * 2) Parallel Coordination. ให้อาจารย์และ Coordinators เปิดโต๊ะโคหลายๆโต๊ะพร้อมกัน
 * 3) Never Coordinate Your Own Work. ห้ามให้นักเรียนโค solution ของตนเอง
 * 4) Strict Coordinators. Coordinators ฝั่งเจ้าภาพควรยึดมั่นใน marking scheme และอ่าน solutions ของผู้แทนโดยละเอียด ชี้จุดบกพร่องที่สามารถหักคะแนนผู้แทนฯได้ ทั้งนี้ก็เพื่อฝึกให้ผู้แทนฯพัฒนาการเขียนในการแข่งขัน IMO จริง

ตารางคะแนน และตารางโค
ก่อนเริ่มกิจกรรมการโค ให้มีการเขียนตารางสองตารางบนบอร์ดสองบอร์ด ตารางหนึ่งคือตารางคะแนน อีกตารางหนึ่งคือตารางโค ซึ่งระบุว่าใครโคข้อไหนของผู้แทนฯคนไหน

การจับฉลากตารางโคสามารถทำได้โดย controlled randomization คือให้ผู้แทนฯจับฉลากกัน แต่ถ้านางสาวละมุดโคให้นายเฉาก๊วยหลายข้อไป อาจารย์สามารถปรับเปลี่ยนให้เหมาะสมได้

เพื่อให้กิจกรรมค่ายนอกมีประสิทธิภาพ ควรจับฉลากทำตารางโคทันทีหลังสอบ Mock IMO วันที่สอง

ทัศนศึกษาสั้นๆ
ถ้าหากการโคมีประสิทธิภาพ วันที่สองที่ค่ายนอกสองจะมีเวลาช่วงบ่ายแก่ๆเหลือให้ทีมไปทัศนศึกษาสั้นๆได้ ทัศนศึกษาสั้นๆมีตัวอย่างเช่น เดินเล่นตลาดนัดข้างโรงแรม ออกกำลังกายยามเย็นที่สวนสาธารณะ หรือเล่นกีฬาริมชายหาด เป็นต้น

หลังจากการทัศนศึกษาสั้นๆ จะมีกิจกรรมคือ Final Jury Meeting และการอบรมผู้แทนฯ

Final Jury Meeting
การประชุม Final Jury Meeting เริ่มโดยให้ผู้แทนฯทั้งหกคนไปพักผ่อนนอกห้องประชุม และให้อาจารย์และ coordinators ร่วมประชุมเลือกเกณฑ์ตัดเหรียญทอง เหรียญเงิน และเหรียญทองแดง เมื่อการตัดเหรียญสำเร็จเป็นที่เรียบร้อยแล้ว ให้เชิญผู้แทนประเทศไทยทั้งหกคนมารับฟังผลในห้องประชุม คำตัดสินของกรรมการถือเป็นที่สิ้นสุด

วิธีการตัดเหรียญ เป็นดุลยพินิจของอาจารย์และ coordinators ซึ่งเราจะไม่กล่าวถึงในเอกสารฉบับนี้

การอบรมผู้แทนฯ
หลังจากที่ผู้แทนฯได้รับทราบรางวัล Mock IMO ของตนเป็นที่เรียบร้อยแล้ว จะมีการอบรมผู้แทนฯก่อนไปแข่งขันโอลิมปิก ในการอบรมนี้ให้ผู้จัดการทีม มอบเอกสาร "ที่แจกทุกปี" ให้ผู้แทนทั้งหกคน ในเอกสารจะมีเนื้อหาเกี่ยวกับการเตรียมตัวไปสอบโอลิมปิก และข้อแนะนำการปฏิบัติตนที่โอลิมปิก

ผู้แทนฯเก่าที่ไปร่วมกิจกรรม สามารถร่วมให้ข้อคิดกับผู้แทนฯในปีที่จัด Mock IMO ในการอบรมนี้ด้วย